།རྟ་མཆོག་རོལ་བ་གསང་སྒྲུབ་ལ་བརྟེན་པའི་
གཏོར་བཟློག་གི་ཆོག་བསྒྲིགས་བདུད་
ལས་རྒྱལ་བའི་རྔ་སྒྲ་ཞེས་
བྱ་བ་བཞུགས་
ན་མོ་གུ་རུ་ཧ་ཡ་གྷི་ཝཱ་ཡ།
སོ། །
རབ་རྒྱས་བྱུ་རུའི་ལྷུན་པོར་ཉི་འོད་ཀྱིས། །
ལན་བརྒྱར་འཁྱུད་པའི་གཟི་འབར་བདེ་ལྡན་མགོན། །
གཏུམ་དྲག་ཁྲོ་བོའི་གར་མཛད་རྟ་མཆོག་དཔལ། །
བདུད་དཔུང་ཕྱེ་མར་རློག་མཛད་དེས་སྐྱོངས་ཤིག །
འདིར་གྲུབ་པའི་འཁོར་ལོས་བསྒྱུར་བ་སློབ་དཔོན་པདྨས་རྟ་མགྲིན་གྱི་སྒྲུབ་ཐབས་བརྒྱ་རྩ་རྩ་་་་་་
བརྒྱད་ཀྱི་ནང་ནས། གསང་སྒྲུབ་ཤིན་ཏུ་ཟབ་པའི་སྐོར་སྣེ་མོར་གཏེར་དུ་སྦས་པ། རྒྱ་གོང་རི་པ་སངས་རྒྱས་
དབང་ཆེན་གྱིས་སྤྱན་དྲངས་པའི་གཏེར་མ་དང༌། ཤངས་པ་བཀའ་བརྒྱུད་ཀྱི་རིན་ཆེན་སྣ་བདུན་གྱི་ནང་
ཚན་ལྔ་པ་དཔོན་སྟོན་སྐྱེར་སྒང་པས་མནལ་ལམ་བཟུང་སྟེ་སློབ་དཔོན་ཆེན་པོའི་དྲུང་དུ་བྱོན་ཏེ་རྟ་མཆོག་་་་་
རོལ་བའི་
རྗེ་གདམས་པ་རྣམས་གསན་ཅིང༌། བརྒྱུད་པའི་ཆུ་བོ་གཉིས་གཅིག་ཏུ་འདྲེས་པའི་བཅོམ་ལྡན་འདས་
ཁྲོ་བོའི་རྒྱལ་བོ་རྟ་མཆོག་རོལ་བ་གསང་སྒྲུབ་ལ་བརྟེན་ནས་ཕ་རོལ་གྱི་རྦོད་གཏོང་ཉེར་འཚེ་སོགས་གཏོར་་་་་
ས་བཟློག་པའི་ཆོ་ག་ཇི་ལྟར་བྱ་བའི་རིམ་པ་འགོད་པ་ལ། ཐོག་མར་སྒྲུབ་ཁང་སོགས་ཡིད་དང་མཐུན་པའི་
མས་པ
གནས་སུ་ཡི་དམ་འདི་ཉིད་ཀྱི་བྲིས་སྐུ་བཀྲམས་པའི་མདུན་དུ་སྒྲུབ་གཏོར་རྟ་མགོ་ལྗང་གུས་མཚན་པ། དེའི་
291

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གཡས་སུ་སྨན། གཡོན་དུ་རཀྟ། གཞན་ཡང་རྩ་གསུམ་དང་། རང་གི་དགོས་ཀྱི་ཆོས་སྐྱོང་རྣམས་ཀྱི་གཏོར་མ།
ཉེར་སྤྱོད་སོགས་མཆོད་པའི་ཡོ་བྱད་ལེགས་པར་བཤམས། འོས་པའི་ཕྱོགས་སུ་རོ་སོལ་གྱིས་བྱུགས་པའི་
སྟེགས་བུའི་ཁར་ཚངས་ཟུར་གྱི་ཐིག་སྤྱི་ལྟར་གདབ་ལ་ཇི་ལྟར་འོས་པའི་ཟླུམ་པོས་བསྐོར། ནུབ་ཀྱི་ཚངས་
ཟླུམ་འཕྲད་མཚམས་ནས་གཡས་གཡོན་གྱི་ཟླུམ་ཐིག་སྟེང་དུ་བྱ་རྗེས་བཙལ་བདེ་སྟེང་ནས་འཕྲད་ཐིག་་་་་་་་་་
གདབ། དེ་ནས་ཤར་གྱི་ཚངས་ཟླུམ་འཕྲད་མཚམས་སུ་ཐིག་གདབ་སྟེ་ཆོས་འབྱུང་དམར་པོ་གྲུ་གསུམ་རྩེ་མོ་
རང་ལ་བསྟན་པ། དེའི་ཕྱིར་གྲུ་ཆད་ལྗང་གུའི་མཐར་ཟླུམ་སྐོར་རྡོ་རྭ་མེ་རི་དང་བཅས་པ། དེའི་དབུས་སུ་
འབྲུའི་ཚོམ་བུ་ཆེ་བ་གཅིག་བཀོད། དེའི་སྟེང་དུ་མཉྫུའི་ཁར་ལྕགས་སྣོད་བུག་རྡོལ་མེད་པར་འབྲུ་ནག་རྗེན་
བཏགས་ལ་དུག་ཁྲག་བསྲེས་པ་ལས་བྱས་པའི་གཏོར་མ་ཟུར་གསུམ་རྩེ་ཤིན་ཏུ་རྣོ་བ། ཆ་གསུམ་དུ་བྱས་པའི་
ཆ་གཉིས་སྟེང་དུ་བཞག་པའི་མཚམས་ནས་བཅད་ལ། ཆ་འོག་མའི་དབུས་སུ་གྲུ་གསུམ་བྲུས་པའི་ནང་དུ་
ཟན་གྱི་ཉ་བོ་གནོད་བྱེད་ཀྱི་མིང་བྱང་དང་ལྡན་པ་ཉམ་ཐག་ཅིང་སྤྱིའུ་ཚུག་ཏུ་གནས་པ་གཞུག དེའི་སྟེང་དུ་
སྔར་གྱི་ཆ་གཉིས་ཀྱིས་བཀབ་སྟེ་སྦྱར་མཚམས་ཚགས་དམ་པར་བྱས་ཏེ་ཤ་ཁྲག་མཚེ་ཡུངས་རྒྱུ་ལྡིང་སོགས་་་་་
ཀྱིས་བརྒྱན་ཅིང་རྔམ་བརྗིད་དང་ལྡན་པར་བྱས་པའི་རྩེར་ལྷ་ཙག་གཏོར་གདུགས་དམར་པོ་ཅན་གྱིས་
བརྒྱན། དེའི་མཐར་ལྕགས་རིའི་ཚུལ་དུ་དྲག་རྩང་དམར་ནག་སྲིན་འགྲོས་སུ་བཙུགས། མདུན་ནས་ཁྲག་གི་
ཨཉྙཾ་སོགས་ཞི་དྲག་གི་ཉེར་སྤྱོད། ཚོགས་ཀྱི་ཡོ་བྱད་རྣམས་དང༌། ཆད་བསྟན་སོགས་ཀྱང་བཤམས། གཞན་
ཡང་རྡོར་དྲིལ། ཐོད་རྔ། རྐང་གླིང་། རྔ་རོལ། འབྲུབ་ཁུང་། ཡུངས་གུལ། གཡབ་དར། ཕུར་བུ། སྒྲོལ་གྲི་སོགས་
ཡོ་བྱད་ཐམས་ཅད་ཚང་བར་བྱས་ལ། སྟན་བདེ་བ་ལ་འཁོད་དེ། ཐོག་མར་བརྒྱུད་འདེབས་ནི། ངོ་བོ་ཀ་
དག་ཆོས་སྐུ་སྣང་མཐའ་ཡས། །རང་བཞིན་ལྷུན་གྲུབ་ལོངས་སྐུ་དབང་ཆེན་ལྷ། །
ཐུགས་རྗེ་སྤྲུལ་སྐུའི་རྣམ་རོལ་པདྨ་འབྱུང་། །གསོལ་བ་འདེབས་སོ་གདོན་བགེགས་
འདུལ་བྱིན་རློབས། །ཟབ་གཏེར་སྒོ་འབྱེད་རྒྱ་གོང་སངས་རྒྱས་དབང་། །རིན་ཆེན་
བདུན་བརྒྱུད་ནང་ཚན་སྐྱེར་སྒང་པ། །སྐར་ཆུང་རྒྱལ་བོ་འདུལ་མཛད་གཉན་སྟོན་
པར། །གསོལ་བ྾། །དངོས་གྲུབ་མཆོག་བརྙེས་སངས་རྒྱས་སྟོན་པའི་ཞབས། །
292

རྟ་མཆོག་རོལ་བ་གསང་སྒྲུབ་ལ་བརྟེན་པའི་གཏོར་བཟློག་གི་ཆོག་བསྒྲིགས་བཞུགས།
ད་ཕྱིན་
མཁས་གྲུབ་དབང་ཕྱུག་གཙང་མ་ཤངས་སྟོན་པ། །ཟབ་དོན་རྟོགས་པ་མཐར་
རྒྱལ་མཚན་འབུམ། །གསོལ་བ྾། །ཆོས་དྲུག་གདམས་པའི་མངའ་བདག་འཇག་
ཆེན་པ། །དཔལ་ལྡན་བླ་མ་མཁས་བཙུན་འོད་ཟེར་མཚན། །བྱང་ཆུབ་སེམས་
འབྱོངས་ཀུན་དགའ་ཆོས་རྒྱལ་ལ། །གསོལ་བ྾། །ཉམས་རྟོགས་མཐར་ཕྱིན་མོན་
རྫོང་རས་པ་དང༌་། །སྐུ་ཞང་མཁྱེན་རབ་རིན་ཆེན་མཆོག་གྲུབ་རྗེ། །ངེས་གསང་
བསྟན་པའི་ཉི་མ་རྡོ་རིང་པར། །གསོལ་བ྾། །རྡོ་རྗེ་འཆང་དབང་ཚར་བ་ཆོས་ཀྱི་
རྗེ། །ཐམས་ཅད་མཁྱེན་པ་མཁྱེན་བརྩེའི་དབང་ཕྱུག་ཞབས། །འཁོར་ལོའི་མགོན་
པོ་དབང་ཕྱུག་རབ་བརྟན་ལ། །གསོལ་བ྾། །རིགས་ཀུན་ཁྱབ་བདག་རྗེ་བཙུན་
བཀའ་འགྱུར་པ། །རྒྱལ་ཀུན་ངོ་བོ་ཆོས་དབྱིངས་རང་གྲོལ་རྗེ། །བཀའ་དྲིན་མཉམ་
མེད་རྩ་བའི་བླ་མ་ལ། །གསོལ་བ་འདེབས་སོ་གདོན་བགེགས་འདུལ་བྱིན་རློབས། །
སྐབ ས་འདིར་རང་གི་ཆོས་འདིའི་བཀའ་དྲིན་གང་ནས་ནོད་པའི་བླ་མ་རྣམས་འཇུག དབང་བཞི་བྱིན་
རླབས་ཚུལ་གྱི་སྨིན་བྱེད་ཆུས། །སྒོ་གསུམ་སྡིག་སྒྲིབ་བག་ཆགས་ཀུན་བཀྲུས་ནས། །
རྟ་མཆོག་རོལ་བའི་སྐྱེད་རྫོགས་ཟབ་མོའི་ལམ། །ཚུལ་བཞིན་ཉམས་སུ་བསྟར་བའི་
སྣོད་རུང་ཤོག །རྡོ་རྗེ་སྲུང་འཁོར་བསྐལ་བའི་མེ་གུར་ནང༌། །དབང་ཆེན་ང་རྒྱལ་
གསལ་སྣང་བརྟན་པོ་ལས། །ཉེར་འཕྲོས་རྡོ་རྗེའི་ཚ་ཚ་མེ་དཔལ་གྱིས། །ཡིད་
སྲུབས་སྡེ་བཅས་ཕྱེ་མར་འཐག་པར་ཤོག །བགྲང་ཡས་རྒྱལ་བ་ཞི་ཁྲོ་སྲས་བཅས་
ལ། ། ཀུན་བཟང་མཆོད་པའི་སྤྲིན་ཕུང་ཉེར་བསྟབས་པས། །ལུས་ངག་ཡིད་འ
གསང་གསུམ་བྱིན་རླབས་དཔུང་། །ཉེར་ཞུགས་དག་པའི་སྣང་བར་འབྱམས་ཀླས་
ཤོག །དབང་དྲག་ལས་ཀྱིས་གཞན་སྡེ་ཚར་གཅོད་སྡུད། །ནད་གདོན་རྩ་བ་སྒྲིབ་
གཉིས་དྲུངས་ནས་ཞི། །བདེ་ཆེན་ཡེ་ཤེས་རྒྱུད་ལ་སྐྱེས་པའི་ཞར། །གནས་སྐབས་
ཚེ་དཔལ་རྣམས་ཀྱང་རྒྱས་པར་ཤོག།རྩ་ཐིག་རླུང་གི་རྣལ་འབྱོར་རྫོགས་རིམ་ལམ།།
293

༄༅། །ལྷ་མོ་གསེར་
་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འོད་གསལ་སྣང་བཞི་རིམ་བགྲོད་རྫོགས་པ་ཆེ། །ཉམས་སུ་བླངས་ཏེ་དབང་ཆེན་
ཀུན་ཏུ་བཟང་། །ཚེ་འདིར་མངོན་དུ་འགྱུར་བར་བྱིན་གྱིས་རློབས། །འཕགས་ཡུལ་
པཎ་ཆེན་མཚོ་སྐྱེས་རྡོ་རྗེ་དང༌། །གངས་ཅན་གྲུབ་དབང་ཆོས་ཀྱི་སེངྒེ་ཡི། །སྨིན་
གྲོལ་འཕྲིན་ལས་རྣམ་བཞིའི་གདམས་པ་ལ། །བརྟེན་ནས་མཆོག་ཐུན་དངོས་གྲུབ་
ཆར་འབེབས་ཤོག །སྐྱབས་སུ་འགྲོ་བ་ནི། བདག་དང་མཁའ་མཉམ་སེམས་ཅན་མ་ལུས་
པ། །ཁྱབ་བདག་ཀུན་བཟང་གོ་འཕང་མ་ཐོབ་བར། །དཀོན་མཆོག་འདུས་པའི་
བདག་ཉིད་རྩ་བ་གསུམ། །དཀྱིལ་འཁོར་ལྷ་ཚོགས་རྣམས་ལ་སྐྱབས་སུ་མཆི། །ཞེས
པ་ལན་གསུམ། སེམས་བསྐྱེད་ནི། མཐའ་མེད་མར་གྱུར་དྲིན་ཅན་འགྲོ་བ་ཀུན། །བླ་མ་
སངས་རྒྱས་ས་ལ་འགོད་པའི་ཆེད། །དབང་ཆེན་རྟ་མཆོག་རོལ་བ་སྒྲུབ་པའི་
ས་
ཐབས། །ཟབ་མོའི་སྒྲུབ་པ་ཉམས་སུ་བླངས་པར་བགྱི། །ཞེས་པའི་དོན་ལྟར་སྨོན་པ་དང་
འཇུག་པའི་སེམས་བཟུང་། ཚོགས་ཞིང་ནི། མདུན་གྱི་ནམ་མཁའ་ལ་དཔལ་རྟ་མགྲིན་གྱི་
རིགས་བདག་ཏུ་རྡོ་རྗེ་སློབ་དཔོན་བཞུགས་པར་གྱུར། ཛཿཧཱུཾ་བཾ་ཧོཿ རྩ་བ་གསུམ་
གྱི་ལྷ་ཚོགས་ལ། །ཕྱག་འཚལ་དངོས་འབྱོར་མཆོད་པ་འབུལ། །སྔོན་ནས་བསགས་
པའི་སྡིག་པ་བཤགས། །དགེ་ཚོགས་ཀུན་ལ་ཡི་རང་ཞིང་། །ངེས་པས་ཆོས་འཁོར་
བསྐོར་བ་དང་། །བསྐལ་བརྒྱར་མི་འགྱུར་བརྟན་པར་གསོལ། །རང་གཞན་དགེ་རྩ་
མ་ལུས་པ། །ཀུན་མཁྱེན་ཡེ་ཤེས་ཐོབ་ཕྱིར་བསྔོ། །ཚོགས་ཞིང་རྣམས་འོད་དུ་ཞུ་
ནས་རང་ལ་ཐིམ་པར་གྱུར་པར་བསམས། ཚད་མེད་བཞི་སྒོམ་པ་ནི། སེམས་ཅན་ཐམས་
ཅད་བདེ་དང་ལྡན། །སེམས་ཅན་སྡུག་བསྔལ་མེད་གྱུར་ཅིག །སེམས་ཅན་བདེ་ལ་
རྟག་པར་གནས། །འགྲོ་རྣམས་སངས་རྒྱས་ཐོབ་གྱུར་ཅིག །ཅེས་བརྗོད། གཏོར་མ་དཀར་
དམར་གཉིས་བཤམས་ལ་རང་ཉིད་སྐད་ཅིག་གིས་རྟ་མཆོག་རོལ་བ་ཞལ་གསུམ་ཕྱག་་་་་་
དྲུག་ཞབས་བརྒྱད་དོར་སྟབས་སུ་བཞུགས་པའི་སྐུ་ལས་སྤྲུལ་བ་ཡང་སྤྲུལ་གྱི་
294

རྟ་མཆོག་རོལ་བ་གསང་སྒྲུབ་ལ་བརྟེན་པའི་གཏོར་བཟློག་གི་ཆོག་བསྒྲིགས་བཞུགས།
ཚོགས་དང་བཅས་ཏེ་འཕྲོ་བར་གྱུར་པར་བསམས། རཾ་ཡཾ་ཁཾ། ཨོཾ་ཨཱཿཧཱུྃཧཱུཾ། ལན་གསུམ་གྱིས།
དཀར་ཕྱོགས་ལ་དགའ་བ་རྣམས་ལ་བདུད་རྩིའི་རྒྱ་མཚོ་ཆེན་པོ་དང་།
ནག་
ཕྱོགས་པ་རྣམས་ལ་ཤའི་རི་བོ། རུས་པའི་གྲམ་ཁྲོ། ཁྲག་གི་རྒྱ་མཚོ་སོགས་རང་
རང་གི་ཡིད་དང་མཐུན་པའི་འདོད་ཡོན་བསམ་གྱིས་མི་ཁྱབ་པར་གྱུར་པར་བསམས།
རང་གི་ཐུགས་ཀ་ནས་འོད་ཟེར་འཕྲོས་པས་ཕྱོགས་སྐྱོང་སྡེ་བརྒྱད་གཞི་བདག་་
ཞིང་སྐྱོང་གདོན་བགེགས་ཀྱི་ཚོགས་དང་བཅས་པ་བཛྲ་ཨཾ་ཀུ་ཤ་ཛཿས་ལྕགས་ཀླུ་་་་་་
རྒྱས་གཞུག་ལ། ཕྱོགས་སྐྱོང་སྡེ་བརྒྱད་རྣམས་དང༌། ཁྱད་པར་ཡུལ་ཕྱོགས་ས་ཕྱོགས་
འདི་ཀུན་ན་གཉུག་མར་གནས་པའི་གཞི་བདག་ཞིང་སྐྱོང་གཙང་ཕུད་ལ་དགའ་་་
བ་རྣམས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ་རྣལ་འབྱོར་པ་བདག་
ཅག་ཁྲོ་བོའི་རྒྱལ་བོ་རྟ་མཆོག་རོལ་བའི་འཕྲིན་ལས་ཟབ་མོ་ཉམས་སུ་ལེན་པ་ལ་་་
བར་གཅོད་མི་འབྱུང་བར་དགེ་བའི་སྡོང་གྲོགས་མཛོད་ཅིག ནག་ཕྱོགས་ཤ་ཁྲག་
ལ་དགའ་བ་ལན་ཆགས་དང་གནོད་བྱེད་ཀྱི་གདོན་བགེགས་ནམ་མཁའ་ལ་འཕྱོ་་་
བ། བར་སྣང་ལ་རྒྱུ་བ། ས་གཞི་ལ་འགྲིམ་པ། འབྱུང་བ་ལ་བརྟེན་པ། སྐྱིབས་གྲོ་བ་
ལ་གབ་པ།
བསྙེན་སྒྲུབ་ལས་གསུམ་གྱི་སྒྲུབ་པ་ཆེན་པོ་མཐོང་ཐོས་མི་བཟོད་པ་
ཐམས་ཅད་མཆོད་སྦྱིན་གྱི་གཏོར་མ་རྒྱ་ཆེན་པོ་འདིས་ཚིམ་པར་གྱིས་ལ་བྱམས་་་་་
པའི་སེམས་ཀྱིས་སོ་སོར་རང་རང་གི་གནས་དང་རྟེན་ལ་དེངས་ཤིག གལ་ཏེ་མི་
འགྲོ་ན་ཁྲོ་བོ་སྤྲིན་རབ་འབྱམས་ཀྱི་ཡེ་ཤེས་ཀྱི་རྡོ་རྗེ་འབར་བས་ཕྱེ་མར་བརླག་
པར་འགྱུར་རོ། །ཧཱུཾ་ཐམས་ཅད་བདེ་གཤེགས་རྒྱལ་བའི་རང་བཞིན་ལ། །ང་བདག་
གཟུང་འཛིན་རྡུལ་ཙམ་མི་དམིགས་ཀྱང༌།
།དབང་ཆེན་འདུ་བའི་ལྷ་ཚོགས་མ་
གཏོགས་པ། །ལོག་འདྲེན་བར་གཅོད་བགེགས་རྣམས་ཕྱིར་དེངས་ཤིག །སུམྦྷ་ནི་
དང་སྔགས་གསུམ་སྦྲེལ་ཞིང་ཐུན་གྱིས་བྲབས། ལྗགས་གུལ་གྱིས་བདུགས་ཏེ་མཐའི་རྒྱ་མཚོའི་བར་བསྐྲད་
295

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པར་བསམས་ལ། སྲུང་འཁོར་བསྒོམ་པ་ནི། ཧཱུཾ་རྡོ་རྗེ་གཏུམ་པོ་རི་རབ་རྩེ་བརྒྱད་ནས། །
འབར་བའི་ལྷ་ཆེན་དབང་ཆེན་བཀའ་སྟེང་དུ། །ཤིན་ཏུ་གཏུམ་དྲག་ཁྲོ་རྒྱལ་
འཇིགས་པའི་སྐུ། །སྐུ་ལས་ཁྲོ་ཚོགས་མཚོན་ཆའི་འོད་ཟེར་འབར། །སྐུ་གསུང་
ཐུགས་ཀྱི་དཀྱིལ་འཁོར་ཆེན་པོ་འདིར། །བདུད་སྡེ་དཔུང་བཅས་འདའ་བར་མ་
བྱེད་ཅིག །ཨོཾ་ཧྲཱིཿཔདྨནྟ་ཀྲྀཏ་བཛྲ་ཀྲོ་དྷ་ཧ་ཡ་ཤྲཱི་བ་གནོད་བྱེད་གདོན་བགེགས་
ཐམས་ཅད་ཧུ་ལུ་ཧུ་ལུ་ཧཱུཾ་ཕཊཿ བཤགས་པ་ནི། ཨོཾ་བཛྲ་ས་མ་ཡ་ཛཿ ཞེས་རྡོ་རྗེ་བསྡུ་བའི་
ཕྱག་རྒྱ་དང་བཅས་པས་བཤགས་ཡུལ་རྣམས་མདུན་གྱི་ནམ་མཁར་བྱོན་པར་བསམས་ལ། ཧཱུཾ་བདག་
གིས་དང་པོ་བྱང་ཆུབ་སེམས་བསྐྱེད་ནས། །གྲུབ་པའི་རིག་འཛིན་དབང་ཕྱུག་གོ་
འཕང་དུ། །ཡི་དམ་ལྷ་དང་རྡོ་རྗེ་སློབ་དཔོན་ལ། །འདའ་བར་མི་བྱ་བསྲུང་བར་
དམ་བཅས་ཏེ། །ལས་ངན་དབང་གྱུར་སྐྱེ་བོ་བདག་འདྲ་བ། །འདོད་ཆགས་ཞེ་
སྡང་གཏི་མུག་དབང་དུ་གྱུར། །རྩ་བ་ཡན་ལག་ཉམས་ཆག་མ་ལུས་པ། །མཐོལ་
ཞིང་བཤགས་སོ་ཚངས་པའི་དངོས་གྲུབ་སྩོལ། །པདྨ་ཧེ་རུ་ཀའི་ཡིག་བརྒྱ་བརྗོད། བྱིན་
འབེབས་ནི། སྤོས་སྦྱོར་བསྲེག་ཅིང་ཌཱ་དྲིལ་སོགས་རོལ་མོའི་སྒྲ་དང་གཡབ་དར་བཅས། ཆོས་སྐུ་འགྱུར་
པ་མེད་པའི་ངང་ཉིད་ལས། །ལོངས་སྐུ་རྟ་མགྲིན་ཁྲོ་བོའི་ལྷ་ཚོགས་ཀྱིས། །གནས་
མཆོག་འདི་རུ་བྱིན་ཆེན་མྱུར་ཕོབ་ལ། །རྣལ་འབྱོར་བདག་ལ་དབང་བསྐུར་དངོས་
གྲུབ་སྩོལ། །ས་མ་ཡ་ཨ་བེ་ཤ་ཡ་ཨ་ཨ། ཞེས་བརྗོད་དེ་སྐུ་ཆེ་ཆུང་ཚད་མེད་པ་དང་། གསུང་ཨཱ་ལི་
ཀཱ་ལི་སོགས་རང་སྒྲ་སྒྲོག་བཞིན་པ་དང༌། ཐུགས་ཕྱག་མཚན་གྱི་རྣམ་པ
〕་རྣམ་པར་བདག་དང་གནས་ཡོ་ཐམས་ཅད་
ལ་ཆར་ལྟར་བབས་པས་ཡེ་ཤེས་ཀྱི་བྱིན་ཆེན་པོ་བབས་པར་བསམས། མཆོད་གཏོར་བྱིན་གྱིས་བརླབས་པ་ནི།
ཧྲཱིཿ དམ་ཚིག་གསང་བའི་དཀྱིལ་འཁོར་འདིར། །དངོས་འབྱོར་ཡིད་སྤྲུལ་མཆོད་
པའི་ཚོགས། །ཕྱི་ནང་གསང་བའི་མཆོད་སྤྲིན་རྣམས། །ཐུགས་དམ་བསྐང་ཕྱིར་
འབུལ་གྱིས་བཞེས། །ཨོཾ་བཛྲ་པུཥྤ་ཨཱཿཧཱུཾ་ནས་ཤཔྟའི་བར་གྱིས་མཆོད་པ་དང༌། ཨོཾ་ཨཱཿཧཱུྃ་
296

རྟ་མཆོག་རོལ་བ་གསང་སྒྲུབ་ལ་བརྟེན